Viktoria Winge

Viktoria Winge (født 5. mars 1980 i Oslo) er en norsk skuespiller, musiker og modell. Hun er datter av teaterregissør Stein Winge og skuespiller Kari Onstad.
Winge startet karrieren som modell da hun var 17 år og hadde oppdrag for magasiner som Cosmopolitan, Elle, i-D og Vogue. Senere har bilder av henne tatt av Massimo Leardini, Valerie Phillips, Mads Teglers og Julie Pike blitt publisert i ulike foto-bokutgivelser. 
Som skuespiller har Winge blant annet medvirket i skrekkfilmen Fritt vilt (2006), oppfølgeren Fritt vilt II (2008), Joachim Triers drama Reprise (2006), samt krigseposet Max Manus (2008), der hun spiller Solveig Johnsrud, en fiktiv kvinne som arbeider for Gestapo. Hun har også vært med i en rekke kortfilmer og TV-seriene Dag og Koselig med peis. I 2010 spilte Winge i Riksteatrets oppsetning av Eugene O'Neills skuespill Lang dags ferd mot natt, sammen med blant andre Liv Ullmann og Bjørn Sundquist og i regi av hennes far, Stein Winge.
Winge er vokalist i bandet Moviestar, hvor hun går under pseudonymet Infinity Vik. Hun har dessuten vært vokalist i electronica-trioen Discorockers, som senere skiftet navn til Babyjaws. Winge giftet seg i 2003 med Babyjaws-medlem Anton Jawdomikow, men de gikk fra hverandre i 2012.


== Filmografi ==


=== Spillefilmer ===
2006: Fritt vilt … Ingunn
2006: Reprise … Kari
2008: Fritt vilt II … Ingunn
2008: Scratch … Lena (Kortfilm)
2008: Max Manus … Solveig Johnsrud
2008: Crossing Paths … Anniken (Kortfilm)
2009: Daddy's Girl … Jente
2009: Anniken … Anniken (Kortfilm)
2010: You Look and You Think … Stemme (Kortfilm)
2010: Kiss Fight Smoke … Stemme
2010: Akvarium … Emma (Kortfilm)
2010: Malabar (Kortfilm)
2011: Kvinnefrisen … Stemme (Kortfilm)
2011: Inside the Whore … Viktoria Winge
2011: Bambieffekten … Cecilie
2014: Polaroid … Maria (Kortfilm)
2016: Op de Dijk … Sara
2019: Alle må dø … Gina


=== TV-serier ===
2010: The Shit … Viktoria Winge
2010: Påpp & Råkk … Fanny
2010: Dag … Hun (Episoden «To er det ensomste tallet av alle»)
2010: Koselig med peis … Jenny
2012: The Spiral … Ella
2013: Lilyhammer … Tiril (Episodene «Ghosts», «The Freezer» og «Special Education»)
2013: First Movers … Elin


== Fotokunstbøker ==
Jan Walaker (red.): Hot Rod (Gyldendal, 2004) ISBN 9788205326750 – Inneholder blant annet Winge fotografert av Massimo Leardini.
Massimo Leardini: Viktoria (Hot Rod, 2006) – Begrenset opplag på 300 eksemplarer, hvorav 50 i boks og 11 i boks inkludert signert sølvtrykk.
Valerie Phillips: I Can't Believe a Girl is Playing Me Metallica (Longer Moon Farther, 2008) ISBN 9780954340339
Mads Teglers: VIK (selvutgitt, 2009) – Begrenset opplag på 150 nummererte eksemplarer.
Dennis Golonka (red.): Un-Titled Project : Book One (Un-Titled Project Publishing, 2010) – Begrenset opplag på 1 500 nummererte eksemplarer. Inneholder blant annet Winge fotografert av Julie Pike, inkludert forsiden.


== Referanser ==


== Eksterne lenker ==
(en) Viktoria Winge – kategori av bilder, video eller lyd på Commons 
(en) Viktoria Winge på Internet Movie Database 
Viktoria Winge hos Filmweb
(sv) Viktoria Winge i Svensk Filmdatabas 
(da) Viktoria Winge på Filmdatabasen 
(da) Viktoria Winge på Scope 
(fr) Viktoria Winge på Allociné 
(en) Viktoria Winge på AllMovie 
(en) Viktoria Winge hos The Movie Database 
(en) Viktoria Winge på Discogs 
(en) Viktoria Winge på AllMusic 
(no) Victoria Winge hos Sceneweb